
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2005 M. LIEPOS 28 D. SPRENDIMO NR. T-199 „DĖL VIENKARTINĖS PARAMOS ŠEIMAI (VIENAM GYVENANČIAM ASMENIUI) STICHINĖS NELAIMĖS, GAISRO, SKURDO AR KITU YPATINGU ATVEJU TVARKOS“ DALINIO PAKEITIMO
2014 m. lapkričio 27 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 18 straipsnio 1 dalimi,  Lietuvos Respublikos euro įvedimo Lietuvos Respublikoje įstatymu, Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionaliniu euro įvedimo planu, rajono savivaldybės taryba nusprendžia: 

1. Pakeisti iš dalies rajono savivaldybės tarybos 2005 m. liepos 28 d. sprendimo Nr. T-199 „Dėl vienkartinės paramos šeimai (vienam gyvenančiam asmeniui) stichinės nelaimės, gaisro, skurdo ar kitu ypatingu atveju tvarkos“:

1.1. 9 punktą ir jį išdėstyti taip:

„ 9. Priklausomai nuo situacijos: 


9.1. neįgaliojo pažymėjimą; 


9.2. ištuokos liudijimą ar teismo sprendimą; 


9.3. dokumentus apie globos ar rūpybos nustatymą ir asmens paskyrimą globėju ar rūpintoju; 


9.4. pažymą iš gydymo įstaigos;


9.5. pažymas iš priešgaisrinės gelbėjimo tarnybos bei draudimo įmonių.“

1.2. 12.1. punktą ir jį išdėstyti taip:

„12.1. Gaisro (sudegus gyvenamajam namui ar ūkinėms patalpoms), stichinės nelaimės, kitais ypatingais atvejais – iki 5000 Lt (1448,10 euro) skiriama savivaldybės tarybos sprendimu, rekomendavus Paramos teikimo komisijai (sudėtį ir nuostatus tvirtina savivaldybės administracijos direktorius)“.

1.3. 12.2. punktą ir jį išdėstyti taip:

„12.2. Kritus paskutinei karvei, kitais ypatingais atvejais – iki 2000 Lt (579,24 euro) skiriama savivaldybės administracijos direktoriaus įsakymu, rekomendavus Paramos teikimo komisijai.“

1.4. 16 punktą ir jį išdėstyti taip: 

„16.Vienkartinės paramos išmokėjimą vykdo savivaldybės administracijos Centralizuotos buhalterijos skyrius, vadovaudamasis savivaldybės tarybos patvirtinta socialinių išmokų ir kompensacijų išmokėjimo tvarka.“

2. Nustatyti, kad kaina eurais įsigalioja nuo euro įvedimo Lietuvos Respublikoje dienos.

Savivaldybės meras




Juozas Bertašius

Parengė:

ŠAKIŲ RAJONO SAVIVALDYBĖS

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„DĖL RAJONO SAVIVALDYBĖS TARYBOS 2005 M. LIEPOS 28 D. SPRENDIMO NR. T-199 „DĖL VIENKARTINĖS PARAMOS ŠEIMAI (VIENAM GYVENANČIAM ASMENIUI) STICHINĖS NELAIMĖS, GAISRO, SKURDO AR KITU YPATINGU ATVEJU TVARKOS“ DALINIO PAKEITIMO“ PROJEKTO
2014 m. lapkričio 19 d. Nr. VL-1570
Šakiai


1. Parengto projekto tikslai ir laukiami rezultatai: siūloma pakeisti sprendimo 12.1. ir 12.2. punktus ir išdėstyti juos nauja redakcija, įrašant gaisro, stichinės nelaimės, kritus paskutinei karvei ir kitais ypatingais atvejais kainą eurais. 

2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projekto rengėjų nuomone, reikalingi paaiškinimai: šiuo sprendimu nustatoma galimos paramos kilus gaisrui, stichinei nelaimei, kritus paskutinei karvei ar kitais ypatingais atvejais kaina eurais, nekeičiant anksčiau nustatytos šios kainos litais. 

Administracijos direktorius


Juozas Puodžiukaitis 

